
Tárgy: Vételi ajánlat a Herend külterület 079/25 hrsz.- ú ingatlanra vonatkozóan 

Véleményezi: Pénzügyi, Településfejlesztési, és Ügyrendi Bizottság  
Készítette: Jánszky Lajos László polgármester 

                  dr. Czili Ernő aljegyző 

Melléklet:   --------  
ELŐTERJESZTÉS

Herend Város Önkormányzata Képviselő-testületének 

2022. március 3-i nyilvános ülésére

Tisztelt Képviselő-testület!

Herend Város Önkormányzatának üzleti vagyoni körébe tartozik a Herend külterület 079/25 hrsz.-ú, „kivett” gazdasági épület, út és udvar megnevezésű, összesen 1 ha 2071 m2 alapterületű ingatlan. 

Herend Város Önkormányzata Képviselő- testületének az önkormányzat vagyonáról, a vagyonnal való gazdálkodás egyes szabályairól szóló 17/2011. (XII.19.) önkormányzati rendeletében / továbbiakban: Vagyonrendelet/ foglaltak alapján, a kérdéses ingatlan részben törzsvagyoni körbe tartozó, forgalomképtelen ingatlan, részben pedig üzleti vagyoni körbe tartozik. 

A kérdéses ingatlannak több alrészlete van: 

a.) „kivett” gazdasági épület, udvar 5624 m2 ( üzleti vagyoni körbe tartozó)
b.) „kivett” út                                   1001 m2 ( törzsvagyoni körbe tartozó )  

c.) „kivett” udvar                             1045 m2 ( üzleti vagyoni körbe tartozó)

d.) „kivett” udvar                             4401m2 ( üzleti vagyoni körbe tartozó)

Jáger Invest Kft. (  8248 Nemesvámos, dózsa György u. 13) jogi képviselője útján írásban megtett vételi ajánlattal fordult a Képviselő-testület irányába. 

A vételi ajánlattal élő gazdasági társaság előadta, hogy 5 lakóingatlannal rendelkezik a Herend külterület 079/22/A hrsz.-ú ingatlanban. 

A kérdéses lakóház az Önkormányzat tulajdonát képező 079/25 hrsz.-ú ingatlan d.) alrészletén fekszik. Tehát ebben az esetben elválik a földterület és a rajta elhelyezkedő építmény tulajdonjoga. 

Előadta továbbá, hogy eddig is jelentős összegeket költött az építmény és környezetének felújítására. A jövőben további fejlesztéseket szeretnénk végrehajtani azért, hogy a lakóépület és környezete minél rendezettebb legyen, továbbá garázsokat építenének az itt lakással rendelkező tulajdonosok számára. 

Fenti ok matt kérte a gazdasági társaság azt, hogy a kérdéses ingatlant jelölje ki értékesítésre a Képviselő- testület, majd ezt követően legyen lehetősége az önkormányzati tulajdon megvásárlására. 

Az önkormányzati tulajdonú forgalomképes ingatlanok elidegenítésének és megszerzésének szabályait, a nemzeti vagyonról szóló 2011. évi CXCVI. törvény, továbbá a fentebb utalt Vagyonrendelet tartalmazza. 

A nemzeti vagyonról szóló 2011. évi CXCVI. törvény 13. § (1) bekezdése szerint: 

„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”

A Vagyonrendelet 10. szakaszában foglaltak szerint: 
„10.§ (1) Az üzleti vagyon körébe tartozó tulajdon kezeléséről, hasznosításáról a Képviselő-testület gondoskodik.

(2) Az üzleti vagyon hasznosításának előkészítése az Önkormányzat hivatalának a feladata.

(3) Az üzleti vagyon körébe tartozó ingatlanokkal, üzletrészekkel, részvényekkel, ingóságokkal és vállalkozási célú pénzeszközökkel kapcsolatos döntések, valamint a gazdálkodási koncepcióval összefüggő kérdések a Képviselő-testület hatáskörébe tartoznak.” 
A Vagyonrendelet 13. szakaszában foglaltak szerint: 

„13. § (1) Ingatlan elidegenítésre történő kijelölését követően lefolytatott eljárásban érvényesíteni kell az Európai Bizottságnak a hatóságok által történő földterület-és épületértékesítés állami támogatási elemeiről szóló 87/C 209/03. számú közleményében meghatározott követelményeket.

(2) Az ingatlan becsült forgalmi értékét minden esetben ingatlanforgalmi értékbecslő bevonásával és a könyv szerinti nyilvántartás alapján kell meghatározni.”
A Herend külterület 079/25 hrsz.-ú ingatlan út részletének értékesítése kizárt, mivel forgalomképtelen törzsvagyoni körbe tartozó részről van szó. 
Mivel a kérdéses lakóépület a kérdéses ingatlan d.) alrészletén helyezkedik el, így legfeljebb e területrész értékesítése indokolt jelenleg. 

Ahhoz, hogy a kérdéses ingatlan-rész értékesíthető legyen, előszőr döntenie kell a Képviselő- testületnek a jövőbeni értékesítésről, majd pedig el kell végeztetnie az ingatlan telekmegosztását és annak értékbecslését a forgalmi érték megállapítása szempontjából.

Az ingatlan értékesítése esetén, a Magyar Államot elővásárlási jog illeti meg. 
HATÁROZATI JAVASLAT

……/2022. (III. …..) számú önkormányzati határozat

Herend Város Önkormányzata Képviselő-testülete a nemzeti vagyonról szóló 2011. évi CXCVI. törvény, illetve Herend Város Önkormányzata Képviselő- testületének az önkormányzat vagyonáról, a vagyonnal való gazdálkodás egyes szabályairól szóló 17/2011. (XII.19.) önkormányzati rendelete alapján értékesítésre jelöli ki Herend Város Önkormányzata kizárólagos tulajdonában álló Herend külterület 079/25 hrsz.-ú, „kivett” gazdasági épület, út és udvar megnevezésű, összesen 1 ha 2071 m2 alapterületű ingatlannak d.) alrészlettel jelölt „kivett” udvar  megnevezésű 4401m2 alapterületű, üzleti vagyoni körbe tartozó ingatlanát. 
A Képviselő-testület felhatalmazza a polgármestert, a Herend külterület 079/25 hrsz.-ú ingatlan d.) alrészletének önálló telekkialakítását célzó földmérő munka elvégeztetésére, majd ezt követően forgalmi érték megállapítását célzó ingatlanforgalmi értékbecslés elvégeztetésére azzal, hogy a felmerült költségek viselésére a vételi ajánlattal élő kötelezett. 
            Felelős: 
        Jánszky Lajos László polgármester 

            Hivatali felelős:        Dr. Czili Ernő aljegyző  

Határidő:                 Azonnal  

Kérem a Tisztelt Képviselő-testületet, szíveskedjen meghozni döntését!

Herend, 2022. március 01.  

   




               Jánszky Lajos László

                                                                                                                      polgármester 

